JohanHeinsen/ENO huggingface dataset:
Lolland-Falsters Stifts-Tidende, 1824-02-13
falbydes friske Haugeværter. En Opgave for Jurister. Det hændte sig engang i en halv preussisk og halv sach sisk Grændselandsbye, at en Mand blev dræbt af Lynilden, og da Manden nu netop var falden saaledes, at han laae med Hovedet paa den preussiske og Benene paa den sachsiske Grændse, opstod det Spørgsmaal, hvilket af begge Territorier, der var forpligtet til at udrede Begravelsesomkostningerne, det hvor Hovedet eller det hvor Benene laae, Vilde man paastaae det sidste, kunde vel dertil siges, at han stod paa Fødderne, da han faldt ind i Preussen, men derimod kunne Sachserne indvende, at hvor Hovedet ligger, maa man og begrave Fødderne, da Manden dog vilde med Hovedet i det Preussiske, medens Benene endnu vare i det Sachsiske. Et andet Argument: at Hovedet uden Fødder intet formaaede, er ligesaa utilstrækkeligt, da Fødder uden Hoved ei heller kunne udrette noget. Efter Spørgerens Mening har man at undersøge da Lynstraalen dog var den egentlige Aarsag, om denne kom fra det Preussiske eller Sachsiske,
Lolland-Falsters Stifts-Tidende, 1824-02-13
J Østen, hvor det største Voldsherredømme er almindeligt, findes ogsaa nu og da en Fyrste, der udøver Retfærdighed, saaledes som den ikke altid viser sig, selv hos dannede Folkefærd. Sultan Sandjar, den sjette i Rækken af Seldschuckernes Keiserstamme, hører til de Faa, hvis Minde Østerlandene endnu hædre; thi, Retfærdighed, Høimodighed og Godhed, sige Historieskriverne, vare hos ham forenede. Engang vendte han, efter en blodig Krig, i Seierstog, tilbage til sin Hovedstad, Salika. Hans seierige Hær fulgte ham. Tusinder af hans Undersaatervare, jublende og glade ved at see ham igien, gaaede ham imøde. Alle Vinduer, alle Tage vare fulde af Tilskuere, selv paa Spidsen af en høi Pyramide var en fattig Dervisches Søn stegen op, for desto bedre at kunne beskue den af Alle elskede Sultans Jndtog. Da Sandjar var kommen nær til Pyramiden, saae han paa dens høieste Spidse, Noget bevæge sig. J den Tanke, at det var en Fugl, skjød han en Piil derop, for at vise de mange tusinde Tilskuere sin Færdighed i Bueskydning. Men han traf ingen Fugl: den ulykkelige Dreng styrtede ned for Sultanens Fødder. Sandjar var intet pligtløst Uhyre, som andre østerlandske Voldsherskere, der personligen opofre Tusinde til deres Myrdelyst. Han blegnede af Skræk ved Synet af den døde Dreng, sprang, ude af sig selv, ned af Hesten, og styrtede sig paa Barnets Liig. Drengens Fader trænger sig, jamrende og sønderrivende sit Haar, igjennem de tætte Hobe. Toget er afbrudt. Sultanen iler til Palladset, og lader Dirvischen hente, som, med forgrædte Øine, trøstløs venter paa den retfærdige Sultans Vink. Denne lægger paa Bordet et draget Sværd og en Pung, fyldt med Guld. "Dervisch!" siger han: "Du seer i mig Dit Barns Morder, vel uforsætligen, men dog i Gierningen. Du kjender Loven: Blod kræver Blod, her ligger mit Sværd, tog det, og berøv mig Livet, eller: vil Du lade mig bøde for Din Søns Blod med Guld, Her er det; kræv saa meget Du vil, Mit Liv er i Dine Hænder; jeg har sørget for, at ingen Vagt skal anholde Dig. Vælg. Dit Valg er frit. Her ligger Sværdet; hist ligger Guldet, Forbauset hørte Dervischen Sultanens Tale; han korsede Armene over Brystet, bukkede sig dybt for sin Hersker, og sagde: Gud forbyde, at jeg skulde lægge Haand paa min Fyrste, der som en Fader for sit Folk, gjør Millioner lykkelige. Den Skjæbne, som har truffet min Søn, var ham af Gud bestemt, kun Forsynets Magt førte Haanden og den dræbende Bue. Uden Brøde er min hæderkronede Sultan. Hverken Dit Liv eller Dit Guld kan jeg modtage som Forsoningsoffer. Din Bestemmelse, og Din Plads er et helligt Pant for alle Dine Undersaatters Lykke. Ære være Gud, og Fred med de Troendes retfærdige Hersker, som ogsaa kaster sit Øie paa den Fattige! Sultanens Hjerte slog friere, og han følte sig lettet ved disse Ord. "Dervisch udbrød han: "jeg erkjender Dit Høimod. Overgaae, det kan jeg vel ikke, men taknemmelig vil jeg være. Mænd, som ved ædelt Sindelag udmærke sig fra Hoben, fortjene, at herske over deres Medmennersker: Du være Statholder i min Hovedstad!"¬
Lolland-Falsters Stifts-Tidende, 1824-02-13
Anecdoter. En Bogbinder fik fra en Boglade, blandt andre Bøger, ogsaa et gjennemsølet heftet Exemplar af Kong Lear, oversat af Vos; dette anførte han saaledes paa sin Regning: Kong Lear af Vos udpudset, overtrukken Ørerne med Glandspapiir og beskaaren, 2 Groschen. Peter den Store saae med Uvillie, at flere af de Fornemme ved hans Hof levede overdaadigere, end deres Formue og Jndkomster kunde tillade. Engang lod han en af dem kalde for sig, og efter først at have underholdt sig med ham om andre uvedkommende Ting, spurgte han ham i Fortrolighed: Hvormeget vel hans Huusholdning kostede ham om Aaret, Den Spurgte forsikkrede, som sandt var at han ikke saa lige vidste det; men tilføiede: at Hs. Majestæt kunde strax blive underrettet derom, naar han vilde tillade, at Huushovmesteren blev hentet. "Du veed altsaa ikke engang selv, hvormeget Du aarlig giver ud!" spurgte Peter: Jeg ansaae Dig dog for klogere; men bie lidt, vi ville see om vi ikke kunne komme efter det uden Din Huushovmesters Hjælp!" Adelsmanden maatte sætte sig ned ved Siden af Czaren, og Denne gjorde ham nu en lempelig Beregning over hans aarlige Udgivter for Klæder, Domestiquer, Equipager, Tractementer o. s. v., hvilket desuagtet. udgjorde en Sum, hvorved Adelsmanden selv studsede. Nu bleve Jndkomsterne ligeledes beregnede; men de beløb sig neppe til Halvdelen af Udgivterne. Czaren kastede et gjennemtrængende Blik paa Adelsmanden, der ikke spaaede sig meget Godt heraf, og begyndte at fremstamme Undskyldninger. Men Peter gav ham ingen Tid til at hitte paa Udflugter: "Skurk raabte han: "Du bedrager altsaa enten mig, eller mine stakkels Ol Undersaatter!" Ved disse Ord havde han allerede Synderen i Haartoppen og fugtede ham, paa sin sædvanlige Viis, saa eftertrykkeligt, at han krympede sig som en Orm for sin Herres Fødder. Efter en kort Pause, sagde Czaren: "Gaae nu hjem og hold ligesaadan Afregning med din Huushovmester. J trænge Begge til at lære, at man maa stille Tæring efter Næring, og at Den, som lever i Overflod paa sin Herres eller andre ærlige Folks Bekostning, er ligesaa strafskyldig som Tyven, der bestiæler min Kasse, eller som den falske Banquerotspiller, Loven dømmer til Galeierne!"
Lolland-Falsters Stifts-Tidende, 1824-02-13
En Kunstner, som stammede meget, men paa hvis Arbeider Frederik den Anden satte stor Priis, forlangte Audients hos Kongen.
Lolland-Falsters Stifts-Tidende, 1824-02-13
J nogen Tid hørte Frederik taalmodig paa Supplikanten; men endelig blev det ham dog for galt. "Siig mig, sagde han i en skaansom Tone om De ogsaa stammer, naar De synger!" Nenenenne nei, var Svaret. "Nul, vedblev Kongen: "saa syng hvad De har at fortælle mig."¬
Lolland-Falsters Stifts-Tidende, 1824-02-13
J et Aftenselskab, hvor man opførte en herlig Concert, der kun varede vel længe, spurgte En Frue v. B.: Er De ikke fortryllet af denne Musik Fortryllet, gav hun til Svar, nei, det just ikke, men og nyder min Fornøielse i Taalmodighed.
Lolland-Falsters Stifts-Tidende, 1824-02-13
Jndenlandsk. Mariboe. Vinteren er endnu den samme som forhen: Storm, Blæst, Regn og Slud vedvarer endnu. I Tirsdags og Onsdags rasede Dag og Nat en frygtelig Storm, hvorved Kirkebygningen atter har lidt Skade paa dens Tag. J Nakskov steeg Vandet over Bolværket og gik op i endeel af de til Stranden stødende Gader.
Lolland-Falsters Stifts-Tidende, 1824-02-13
Den 28de Januari blev høitideligholdt i Stege ved et Bal, hvorved følgende, af Hr. M. F. Hansen forfattede, saare skjønne Sang blev afsjunget: Med Liv i Øiet, Kraft i Barmen Sad Hedenoldets djærve Mænd, Og under Luur- og Skjoldelarmen, Steg deres Sang mod Himmelen, Da kredsede en Guldpokal Paa Kongens Vel og Fiendens Fald. Hiin Heltelivets Morgenrøde. Bag Seklers Mulm er dalet ned, Men end de danske Hjerter gløde Af ædel Kraft og Mandighed, Og Kjærlighed til Drot og Land Udmærker endnu Danmarks Mand. Thi sidde vi som hine Fædre, Utvungne raske Dannemænd, For Kongens Fødselsdag at hædre, For at velsigne ham og den Og den bekrandste Guldpokal Vort fulde Glas erstatte skal. Høit stige da vor Jubeltone: Fred herske trindt om Danmarks Kyst, Sving, Sandhed, for Monarkens Trone, Din Fakkel, gjør ham Mørket lyst, Velsign, o Gud, ethvert hans Fjed, Saa raaber Folkets Kjærlighed. Ja, Drot, ved Nordens høje Ære Dit Dannerfolk tilsværger Dig: Dets Trofasthed mod Dig skal være I Døden selv urokkelig, Vi ere Dine, Du er vor, Sank Danmark, sank den vide Jord!
Lolland-Falsters Stifts-Tidende, 1824-02-13
J Ærøeskjøbing festligholdtes ogsaa Hs. Maj. Kongens Fødselskab i det derværende dramatiske Selskab paa en saare høitidelig Maade.
Lolland-Falsters Stifts-Tidende, 1824-02-13
(Jndsendt.) Den Sørgetale, hvormed Hr. Pastor Dresler fra Lolland overraskede de Tilstædeværende ved den saa almindeligen elskede Kammerjunker Valmodens Jordefærd i Gunnerslev Kirke paa Falster, ønske flere, at han vil lade udgaae i Trykken. Behageligt vilde det være for den Afdødes Slægtninge og Venner at læse samme, og da den Afdøde har været Hr. Pastorens Velgiører, haaber man, at han ikke ændser denne ubetydelige Udgivt.
Lolland-Falsters Stifts-Tidende, 1824-02-13
Den 10 Februari solgtes Specier paa Kjøbenhavns Børs til 14 Mk. 15 s. Oblig. (med Renter fra 11te Decbr. 1823) 79 1/2. Nationalbank-Obligationer (af Laanet d. 2 Febr. 1820) 102 Rbd. r. S. (uden Renter) eller 127 Rbd. Sedler pr. 100 Rbd. r. S. Norske Sedler 16 1/2 Rbd. pr. 10 Specier norsk. Svenske Sedler 58 1/2 s. - Disconto 5 Proc.
Lolland-Falsters Stifts-Tidende, 1824-02-13
Bekjendtgjørelser. At ingen Harer herefter sælges fra Hardenberg, bekjendtgjøres herved. Hardenberg, den 10 Februari 1824. Chrenreich.
Lolland-Falsters Stifts-Tidende, 1824-02-13
Dersom en aldrende Enke, Enkemand, Jomfrue eller Ungkarl ønsker at leve i landlig Rolighed, og hos en Familie, der før indestaae for en redelig og honet Behandling, saa kan gives Logie, sund og borgerlig Kost, Vask og Opvartning, under følgende Betingelser: Af Den, som ønsker at indlade sig herpaa, forlanges til Laans 550 Rbdlr. Sedler, rentefrie, og betaler aarlig 20 Rbd. Sedl. til for det Hele. For Capitalen gives Panteret i al Ind- og Udboe. Man henvender sig til Addressecontoiret med Udskrivt til "B. R.
Lolland-Falsters Stifts-Tidende, 1824-02-13
Auction. Den Stervboet efter Selveiergaardmand Niels Pedersen og forhen afdøde Hustrue Sedsel Mikkelsdatter, i Læsøe Bye, Vestenskov Sogn, tilhørende Eiendomsgaard. No. 4 i bemeldte Bye, med Ager og EngsHartkorn 7 Tdr. 7 Skpr. 2 Fdkr. 1 Alb. og et Areal af 38 3/8 Tdr. Land geometrisk Maal, samt Besætning og Jnventarium, bortsælges ved trende offentlige Auctioner: Torsdagen den 18 Marti d. A. Formiddag Torsdagen den 1ste April Kl. 11 slet, Onsdagen den 21 April -De tvende første Auctioner afholdes paa denne Byes Raadstue og den tredie i Gaarden selv. Conditionerne ville 8 Dage før 1ste Auction kunne erholdes til Eftersyn paa mit Contoir heri Byen. Hvilket herved bekjendtgjøres saavel til Liebhavernes, som, i Medhold af Pl. 22. April 1817, til Panthavernes, Efterretning. Nakskov, den 5 Februari 1824. Pontoppidan.
Lolland-Falsters Stifts-Tidende, 1824-02-13
Efter vedkommende Udlægshaveres Reqvisition bliver en, Arvefæster Rasmus Thomsen i Lindet, under Grevskabet Christianssæde, tilhørende Arvefæstegaard, bestaaende af 8 Tdr. 3 Skpr. 2 3/4 Alb. Hartkorn, stillet til offentlig Auction den 2den, 16de og 30te Marti førstkommende, hver Dags Formiddag Kl. 10 slet. De 2de første Auctioner afholdes paa Grevskabets Tingsted i Vesterborg og den 3die og sidste Auction paa selve Gaarden Ernstesminde i lille Lindet. Gaardens Bygninger ere for omtrent 2 Aar siden af nye opførte og indrettede til en Familie udenfor Bondestanden. Den har et Tillæg af circa 70 Tdr. Land geometrisk Maal, med godt Tørveskiær og Hegningshugst. Kjøbesummen kan, imod anordnet Sikkerhed, blive indestaaende i Eiendommen, og Kjøberen har allene at udrede nogle forfaldne Skatter og Afgivter; hvilket alt vil erfares af Auctions-Conditionerne, som 8 Dage forinden første Auction ere til Eftersyn hos Undertegnede, samt hos Forvalter Lützen paa Schielstofte. - Denne Bekjendtgjørelse tjener tillige til Efterretning for Panthaverne ifølge Placaten af 22 April 1817. Vesterborg, den 9 Februari 1824. Olesen.
Lolland-Falsters Stifts-Tidende, 1824-02-13
Jfølge Forlig og Execution, samt Begjæring af vedkommende Udlægshaver, bliver Glarmester Jørgensens Huus heri Byen bortsolgt ved offentlige Auctioner, der afholdes første Gang den 5te Marti førstkommende, 2den Gang den 19de f. M., begge paa Byefoged-Contoiret, og 3die Gang i Huset. den 2den April næstefter, om Formiddagene Kl. 10. Huset er beliggende i Østergade og bestaaer af 8 Fag til Gaden og 9 Fag Sidehuus i Gaarden, med tilliggende Gaard og Haugeplads, samt omtrent 4 Skpr. Land Eiendomsjord; alt paa de da bekjendtgjørende Conditioner. Hvilket herved bekjendtgjøres paa den i Placaten af 22 April 1817 befalede Maade. Mariboe, den 5te Februari 1824. J. Møller.
Lolland-Falsters Stifts-Tidende, 1824-02-13
Licitation. Løverdagen den 21de dennes, om Formiddagen Kl. 10, bliver paa denne Byes Raadstue afholdt offentlig Licitation over den Deel af Opmudren i Aaløbet imellem Saxkjøbing og Ourebye, der agtes foretaget i indeværende Aar, efter de Conditioner, som paa Licitationsstedet bliver at erfare. Saxkjøbing, den 12 Februari 1824. Hartmann.
Lolland-Falsters Stifts-Tidende, 1824-02-13
Jndkaldelse.
Lolland-Falsters Stifts-Tidende, 1824-02-13
Enhver, som maatte have Noget at fordre i afgangne Stiftsphystius Thomas Klogs og efterlevende Enkes Magdalene Sophie Jonsens Boe, indkaldes, ifølge Placaten af 26 October 1792, med 12 Ugers Varsel, for mig, som Skifteforvalter, at anmelde og beviisliggjøre deres Fordringer.
Lolland-Falsters Stifts-Tidende, 1824-02-13
Nykjøbing paa Falster, den 5te Februari. Møller.
Lolland-Falsters Stifts-Tidende, 1824-02-13
Tilkjøbs.
Lolland-Falsters Stifts-Tidende, 1824-02-13
Paa Addresse-Contoiret faaes Royalpapiir tilkjøbs.
Lolland-Falsters Stifts-Tidende, 1824-02-13
En Qvartflante er tilkjöbs paa AddresseContoiret.
Lolland-Falsters Stifts-Tidende, 1824-02-13
Til Leie. Til førstkommende Flyttetid, eller tidligere, ere Værelser tilleie hos Undertegnede i MaGielff. riboe.
Lolland-Falsters Stifts-Tidende, 1824-02-13
Til Mariboe Provindsialbogsamling er anskaffet følgende nye Bøger: Røde Robin af Walter Scott. 2 D. Fængslet i Edinburg af Samme. 4 D. Jvanhoe af Samme, 3 D. Gny Mannering af Samme, 3 D. Bruden af Lammermoos. 2 D. Nyt theologisk Bibliothek af J. Møller. 4de Bind. Ved Tallotteriets 1087 Trækning i Altona. udkom: No. 19. 85. 58. 75. 10.
Lolland-Falsters Stifts-Tidende, 1824-02-13
Kjøreposten fra Kjøbenhavn ankom først hertil igaar Aftes.
Lolland-Falsters Stifts-Tidende, 1824-02-17
Lollands Falsters Stifts No. 14. 18de Aargang. privilegerede. Kongelig Efterretninger, Addresse-Contoirs med Ride-Posten, som forsendes. den 17de Februari 1824. Tirsdagen. ved Redigeret, trykt og forlagt af Pastor emeritus C. C. Schultz, privilegeret Bogtrykker.
Lolland-Falsters Stifts-Tidende, 1824-02-17
Udenlandsk. Engelland.
Lolland-Falsters Stifts-Tidende, 1824-02-17
Da Hs. Majestæt endnu ikke befinder sig fuldkommen vel, saa blev Parlamentet den 3die d. M. aabnet ved Commissarier. AfLordcantzlerens Tale erfares, at Skatterne i en Tid af 8 Aar ere blevne 20 Millioner mindre end tilforn. - Mina agter at begive I Dominica var sig til Sydamerica. -man meget bekymret for en Negeropstand; alle de Hvide ere blevne forsynede med Vaaben.
Lolland-Falsters Stifts-Tidende, 1824-02-17
Den 21de Decbr. afseilede en Eskadre af 6 Krigskibe til Tunis. Den 14de f. M. ankom Fregatten Sybille og den 20de Krigs briggen Alacrity til Malta.
Lolland-Falsters Stifts-Tidende, 1824-02-17
Fra Jamaika meldes af 24de Decbr.: I Districtet af Fortet St. George er opdaget en Sammensværgelse iblandt Negerne, der kunde have havt de farligste Følger. 8 af Ophavsmændene ere blevne henrettede.
Lolland-Falsters Stifts-Tidende, 1824-02-17
Landeværnet er især meget aarvaagent. -
Lolland-Falsters Stifts-Tidende, 1824-02-17
Paa nogle fra Philladelphia ankomne Skibe rasede Børnekopperne, og paa Grund heraf maatte de alle udholde en Qvarantaine af 40 Dage. Grækerne - Tyrkerne.
Lolland-Falsters Stifts-Tidende, 1824-02-17
Fra Corfu fortælles: Efterat Hydrioterne havde slaget den algierske Flaade, forfulgte de Barbareskernes Fartøier lige til Kysten af Jthaka, en øde Øe, hvor de strandede. Grækerne vidste, at et af disse Fartøier havde 400,000 Piastre ombord, landede, vandt betydeligt Bytte, gjorde Skibene igjen flot, myrdede flere Tyrker og indskibede sig atter igjen. (Jthaka hører til det joniske Heptarchie; Gebetet er altsaa krænket; men da Øen ikke er beboet, saa kan Sagen betragtes fra en anden Synspunct.) Kolokothron har truffen alle Anstalter til Patras Beleiring.
Lolland-Falsters Stifts-Tidende, 1824-02-17
Efter Breve fra Tine af 26de December have Parioterne bragt Clazomene i deres Magt og bemægtiget sig den store Caravane fra Angora, der just stod i Begreb med at løbe ind i Smyrna. Breve fra Hydra bekræfte det Samme, med Tilføjende, at i Constantinopel skal herske store Uroligheder.
Lolland-Falsters Stifts-Tidende, 1824-02-17
America. Para har den 2den Novbr. en farlig Opstand funden Sted iblandt Tropperne og Negerne, der truede Europæerne med Død og Undergang. Den 15de October og Aftene hørte man pludselig et Skrig af det i Garnison liggende 3die Regiment: "Leve Keiseren, Ned med Europæerne! Det 1ste og 2det Regiment, Pøbelen og et stort Antal Negere marscherede lige til Gouverneurens Vaaning og forlangte Europæernes Udryddelse. Alle flygtede til de i Havnen liggende Skibe. Et Medlem af Regjeringen, Conego, der havde været Complottets Befordrer, er fængslet. Jmidlertid begyndte Soldaterne at skyde igjennem Vinduerne og at plyndre. Disse Rædselseener vedvarede lige til den 16de om Aftenen. Til Held for Staden lykkedes det Søecapitain Gren fell af L. Cochranes Eskadre at bemægtige sig Krigsdepottet, imedens de fleste Soldater vare berusede. Den paafølgende Morgen, bleve alle Europæerne bevæbnede, og den 18de bleve 2de afvæbnede Regimenter førte til Gouverneurens Pallads. En Eskadron Ryttere, der vilde ile dem til Hielp, maatte overgive sig. 5 af Ophavsmændene bleve skudte og 256 kastede i Fængsel, hvorfra man bragte dem ombord paa et i Havnen ligger de Skib. Den selvsamme Aften forsøgte de at befrie dem under Skriget: "Ned med Europæerne, men de bleve bragte i Sikkerhed. J den selvsamme Nat, blev Satans Rige ueens med sig selv; de anfaldt hinanden, og den paafølgende Morgen fandt man 252 Liig. Jkkun 4 undgik dette frygtelige Slagterie. Siden efter er Alt blevet roligt. Oc Spanien.
Lolland-Falsters Stifts-Tidende, 1824-02-17
Den 10de f. M. udbrød i St. Sebastian en heftig Jldebrand i de ved Mariekirken liggende Huse. Uden de Franskes Hielp havde sikkert Staden blevet et Rov for Luerne; Kl. 2 om Morgenen var Jlden dæmpet.
Lolland-Falsters Stifts-Tidende, 1824-02-17
Adskilligt. Fra Prag meldes af 27de f. M., at Jordrystelserne i Elubogner=Kredsen endnu vedvarer, og de stærkeste Jordrystelser fandt Sted den 19de Januari om Eftermiddagen.
Lolland-Falsters Stifts-Tidende, 1824-02-17
J Hartenberg hørtes en Dundren under Jorden, der vedvarede i nogle Minuter og hvorpaa fulgte 2de Stød, der vare saa heftige, at Hartenbergs stærke Mure zittrede og at alle Jndvaanerne flygtede. En Følge af denne Jordrystelse var, at Kilder og Brønde, som i mange Aar havde været udtørrede, bleve rigeligen forsynede med Vand. Ligeledes sporedes i Eger nogle deels svage, deels stærke Jordrystelser.
Lolland-Falsters Stifts-Tidende, 1824-02-17
Det brasilianske Krigskib Bahia har opbragt til Pernambuco et portugisisk Krigsskib med en meget riig Ladning.
Lolland-Falsters Stifts-Tidende, 1824-02-17
J Gent rase Børnekopperne i fuld Maade. J en eneste Gade ligge 18 Børn. 2de ere døde og 1 staaer Fare for at miste sit Ansigt.
Lolland-Falsters Stifts-Tidende, 1824-02-17
Jmellem Mainz og Stationen Zettersheim, er en Vogn om Natten bleven overfalden af Røvere; men ved Aandsnærværelse drev man dem ei allene paa Flugten, men fangede endog een af disse Natfugle, som var bleven indviklet i Bagagen. Henriette W. i B., 22 Aar gammel, led i Mai 1822 Melancholie og deelviis Forstandsforvirring. J een af disse Paroxismer nedslugede hun et Knivskaft med et endnu derved siddende Bladstykke af omtrent 1 Tommes Længde; fremdeles to fiirgrenede Jerngafler, hver 7 Tommer lang med skee agtige Jernskafter. J Mai Maaned opkastede hun Knivskaftet. Den 13de Februari 1823 søgte hun Hielp hos den derværende duelige Saarlæge Hr. St., i Anledning at en yderst smertelig Hævelse i Underlivet i Egnen af den høire Lænd. Ved Undersøgelsen befandtes snart, at i Hævelsen indeholdtes et fremmed Legeme. Der blev foreslaaet hende en Operation; den Syge samtykkede deri, men Omstændighederne forhalede den. Den 27de Martii blev den samme Saarlæge igjen kaldet til Patientinden, der nu følte utaalelige Smerter. Hævelsen, som allerede havde to Byldaabninger, blev endnu mere aabnet, det fremmede Legeme blev nu uddraget, og see - den ene Jern gaffel – hvortil Magen strax derefter blev hentet frem. Tarmen, hvorigjennem begge Gafler havde arbeidet sig ud, blev forbunden, og den Syge erklærede nu paa eengang at være fri for Smerte. Den 17de April indtraf hos hende en galdeagtig Opkastelse hvori Forbindstykkerne fandtes. Helbredelsen gik nu saa rask for sig, at Henriette W. allerede er traadt i sin Condition igjen som Tjenestepige.
Lolland-Falsters Stifts-Tidende, 1824-02-17
Siden Julen er der i Skjærene ved Bo huus=Lehn fisket omtrent 4000 Tdr. Sild.
Lolland-Falsters Stifts-Tidende, 1824-02-17
J Aschaffenburg skulde Skarpretteren fra Würtzburg forleden henrette en Forbryder med Sværd, men forfeilede Hugget saaledes at det gik igjennem Ryggen lige ind til Lungen. Delinqventen, som gjennemtrængt af Smerte sprang og fra Stolen, maatte derpaa med Magt holdes fast af Natfolkene medens Skarpretteren skilte Hovedet fra Kroppen. De flere tusinde Tilskuere ved denne Rædselseene bleve imidlertid saa forbittrede, at Skarpretteren uden Hjælp af det forsamlede Militair, neppe var undgaaet Mishandling. Han reiste derpaa i den dybeste Sindsbevægelse tilbage til Würtzburg, hvor han og kort efter døde.
Lolland-Falsters Stifts-Tidende, 1824-02-17
J Kornhandelen er i denne Tid megen Røre. J Begyndelsen af Februar ere flere Handelstilbud passerede igjennem Brussel.
Lolland-Falsters Stifts-Tidende, 1824-02-17
J Lissabon finder nu Rug og Byg stærk Søgning. En Ladning Rug, som kom dertil fra Hamborg, er tilstedet Adgang, men endnu ikke solgt.
Lolland-Falsters Stifts-Tidende, 1824-02-17
J Amsterdam yttrer sig nu ogsaa meere Liv i Kornhandelen.
Lolland-Falsters Stifts-Tidende, 1824-02-17
Fra Rostock skrives: Der er rask Liv i Kornhandelen; Tilførselen har tiltaget, og der yttrer sig megen Lyst til at kjøbe, endskjøndt Priserne stige, især søger man Hvede, nogle Speculanter have ifinde at lade et Qvantum deraf males.
Lolland-Falsters Stifts-Tidende, 1824-02-17
Ogsaa i Hamburg synes Kornpriserne at ville hæve sig, hvorved mere Søgning er foranlediget. Wismar. J Kornhandelen synes derved stærk Tilførsel at yttre sig mere Kjøbe lyst; Priserne ere blevne noget stivere. Da der imidlertid endnu ikke viser sig nogen fordeelagtig Afsætning i Udlandet, saa kan denne Stigen af Priserne ikke blive betydelig, og det kunde let hænde sig, at de atter dalede.